اليوم سجل المغرب أرقام كتخلع فالإصابة والموت بفيروس كورونا المستجد، بحيث تقاسو 9153 بالفيروس، وماتو 98. ودخلو للإنعاش اليوم 365 ف24 ساعة فقط. وهذو التفاصيل: التلقيح: تلقحو اليوم بالجرعة اللولة 293692، وصلنا فمجموع الملقحين بالجرعة الأولى ل15717132، بينما خداو 121666 واحد الجرعة الثانية، ووصل عدد اللي تلقحو كليا ل11235814. الإصابات: وتقاسو اليوم 9153 واحد من أصل 36442 واحد دار التحليلة، ووصل عدد المصابين فالمجموع ل729256. ومؤشر الإصابة التراكمي وصل ل1974,7 لكل 100 ألف نسمة، بمعدل إصابة ديال 24,9 لكل 100 ألف نسمة فهذ 24 ساعة. الوفيات: اليوم ماتو 98، ووصل هكذا عدد الوفيات ل10607، بنسبة فتك 1,5 فالمية. الحالات النشيطة والحرجة: وعدد الحالات النشيطة طلع ل77893، وعدد الحالات الحرجة وصل ل1803، من بعد تدهور حالة 365 غير اليوم، و67 كاينين تحت التنفس الصناعي الاختراقي. ووصلات نسبة ملء أسرة الإنعاش ل43,4 فالمية. حالات الشفاء: تشافاو اليوم 6980، ووصل الإجمالي ل631756، بنسبة تعافي ديال 87,7 فالمية. 
حصيلة اليوم: كورونا قتلات 98 وتقاسو 9153 ودخلو 365 للإنعاش